డెనిస్ ముక్వేగి

డెనిస్ ముక్వేగి  (/mʊkˈweɪɡi/; జననం 1 మార్చి 1955) కాంగోకు చెందిన స్త్రీ జననేంద్రియ వైద్యుడు, పెంతెకోస్తు పాస్టర్. అతను బుకావు లో పాన్జీ హాస్పిటల్ స్థాపించి, సాయుధ విప్లవకారులు లైంగిక దాడులు చేసిన మహిళలకు చికిత్స అందిస్తున్నారు. 2018లో, ముక్వేగి, నదియా మురాద్‌లు "లైంగిక హింసను యుద్ధాల్లో, సాయుధ పోరాటాల్లో ఆయుధంగా ఉపయోగించడాన్ని వ్యతిరేకిస్తూ చేసిన ప్రయత్నాలు" గుర్తించి, నోబెల్ శాంతి బహుమతిని వారిద్దరికీ సంయుక్తంగా ప్రదానం చేసారు.

రెండవ కాంగో యుద్ధం ప్రారంభమైన నాటి నుంచీ అత్యాచార బాధితులైన వేలాదిమంది మహిళలకు చికిత్స అందించాడు. వారిలో కొందరు ఒకసారికి మించి అత్యాచారానికి గురైనవారు. ఈ క్రమంలో ముక్వేగీ రోజుకు 17 గంటలు పనిచేస్తూ దాదాపు రోజుకు పది ఆపరేషన్ల వరకు చేశాడు. ద గ్లోబ్ అండ్ మెయిల్ ప్రకారం ముక్వేగి "అత్యాచారం వల్ల ఏర్పడ్డ గాయాలను నయంచేయడంలో ప్రపంచంలోకెల్లా అత్యుత్తమ నిపుణుడు కావచ్చు".

మూలాలు 

నోబెల్ శాంతి బహుమతి గ్రహీతలు
జీవిస్తున్న ప్రజలు
1955 జననాలు